ai4bharat/Pralekha huggingface dataset:
சமூக நிதி மற்றும் அதிகாரமளித்தல் அமைச்சகம்
குழந்தைகள் போதைப் பொருட்களுக்கு அடிமையாதலை தடுத்தல்
நாட்டில் குழந்தைகள் போதைப் பொருட்களை தவறாக பயன்படுத்துவது உள்ளிட்ட போதைப் பொருள் தடுப்பு பிரச்சனைக்கு தீர்வு காண ஒருங்கிணைந்த நடவடிக்கை மேற்கொள்ளுமாறு மாநிலங்களையும், யூனியன் பிரதேசங்களையும் மத்திய சமூக நீதி மற்றும் அதிகாரமளித்தல் அமைச்சகம் கேட்டுக் கொண்டுள்ளது. இதற்கென கீழ்கண்ட நடவடிக்கைகளை எடுக்குமாறு அமைச்சகம் ஆலோசனை கூறியுள்ளது.
- பள்ளி கல்லூரிகளில் ஆண்டு முழுவதும் விழிப்புணர்வு மற்றும் தவிர்ப்பு கல்வித் திட்டங்களை நடத்துதல்.
- போதை மருந்துக்கு அடிமையான குழந்தைகளுக்கு தனியாக சிறப்பு போதைப் பொருள் அடிமைத்தன்மையை நீக்கும் சிகிச்சை மையங்களை குறிப்பாக அரசு மருத்துவமனைகளில் ஏற்படுத்துதல்.
- இளஞ்சிறார் நீதி அமைப்பின் கீழ் வரும் இளஞ்சிறார் இல்லங்கள், குழந்தைகள் இல்லங்கள் ஆகியவற்றில் சிகிச்சை வசதி வழங்குதல்.
- தெரு குழந்தைகள் உள்ளிட்ட குழந்தைகளுக்கு உரிய வசதிகளை ஏற்படுத்தித் தருதல்.
- நேரு இளைஞர் மன்றம் என்எஸ்எஸ், போன்ற அமைப்புகள் வழியாகவும், ஊடகங்கள் வழியாகவும் விழிப்புணர்வை உருவாக்குதல்.
மத்திய சமூக நீதி அதிகாரமளித்தல் அமைச்சகத்தின் தேசிய சமூக பாதுகாப்பு நிறுவனம் பள்ளி, கல்லூரிகளில் முறையான விழிப்புணர்வு மற்றும் தவிர்ப்பு கல்வித் திட்டங்களை நடத்துகிறது.
மத்திய சமூக நீதி அதிகாரமளித்தல் அமைச்சகம் நடத்தும் மது மற்றும் போதைப் பொருள் ஒழிப்பு உதவித் திட்டத்தின் கீழ் போதைப் பொருள் அடிமையானவர்களுக்கு ஒருங்கிணைந்த மறுவாழ்வு மையங்கள் அமைப்பதற்கு நிதியுதவி வழங்கப்படுகிறது.
15.01.2016 முதல் இளஞ்சிறார் நீதி பராமரிப்பு மற்றும் பாதுகாப்பு குழந்தைகள் சட்டம் 2015 அமலுக்கு வந்திருப்பதாகவும் இந்தச் சட்டத்தை குழந்தைகளுக்கு போதை பொருட்களை வழங்குவோருக்கு எதிரான கடும் தண்டனை வழங்கும் தனிப்பிரிவு திறக்கப்பட்டிருப்பதாகவும், மகளிர், குழந்தைகள் மேம்பாட்டு அமைச்சகம் தெரிவித்துள்ளது.
போதைப் பொருளுக்கு அடிமையான பல்வேறு பிரிவுகளைச் சேர்ந்த குழந்தைகளின் எண்ணிக்கை விவரம் பராமரிக்கப்படவில்லை.
மத்திய சமூக நீதி அதிகாரமளித்தல் துறை இணையமைச்சர் திரு. விஜய் சாம்ப்லா மாநிலங்களவையில் இன்று  கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்தார்.
(Visitor Counter : 1084
பிரதமர் அலுவலகம்
மலேசியாவின் முன்னாள் கேபினெட் அமைச்சர் துன் டாக்டர் எஸ். சாமி வேலுவின் மறைவுக்கு பிரதமர் இரங்கல்
மலேசியாவின் முன்னாள் கேபினெட் அமைச்சரும், முதலாவது வெளிநாடு வாழ் இந்திய சம்மான் விருது பெற்றவருமான, துன் டாக்டர் எஸ். சாமி வேலுவின் மறைவு குறித்து பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
மலேசியாவின் முன்னாள் கேபினெட் அமைச்சரும், மலேசியாவின் முதல் வெளிநாடு வாழ் இந்திய சம்மான் விருது பெற்றவருமான துன் டாக்டர் எஸ்.சாமி வேலுவின் மறைவுவால் மிகுந்த வருத்தமடைந்தேன். அவரது குடும்பத்தினருக்கு ஆழ்ந்த இரங்கல்கள். ஓம் சாந்தி."
குடிநீர் மற்றும் சுகாதார அமைச்சகம்
தூய்மை சுற்றாய்வு கிராமின் விருதுகள் 2018
தரவரிசையில் மேலிருக்கும் மாநிலம், மாவட்டம் மற்றும் அதிகபட்ச குடிமக்கள் பங்கேற்பு அடிப்படையில் தெரிவு செய்யப்படும் மாநிலம் ஆகியவற்றுக்கு மத்திய குடிநீர் மற்றும் துப்புரவு அமைச்சகத்தால் நிறுவப்பட்டுள்ள 2018-க்கான தேசிய தூய்மை சுற்றாய்வு கிராமின் விருதுகளைப் பிரதமர் திரு. நரேந்திர மோடி வழங்கினார். குடியரசுத் தலைவர் மாளிகையின் கலாச்சார மையத்தில் நடைபெற்ற மகாத்மா காந்தி சர்வதேச துப்புரவு மாநாட்டின் நிறைவு அமர்வில், பிரதமரால் இந்த விருதுகள் வழங்கப்பட்டன. தூய்மை சுற்றாய்வு கிராமின் 2018 மேற்கொண்ட ஆய்வின்படி, ஹரியானா தரவரிசையில் சிறந்த மாநிலமாகவும், மகாராஷ்டிரா மாநிலம் சத்தாரா மாவட்டம் தரவரிசையில் சிறந்த மாவட்டமாகவும் தெரிவு செய்யப்பட்டன. அதிகபட்ச குடிமக்கள் பங்கேற்புக்காக உத்தரப் பிரதேசத்திற்கு விருது வழங்கப்பட்டது.
தூய்மை சுற்றாய்வின் பகுதியாக நாடு முழுவதும் உள்ள 685 மாவட்டங்களில் 6,786 கிராமங்கள் இடம்பெற்றன. இந்த 6,786 கிராமங்களில் பள்ளிகள், அங்கன்வாடிகள், பொது சுகாதார மையங்கள், கடைவீதிகள், வழிப்பாட்டுத் தலங்கள் போன்ற 27,963 பொது இடங்களை ஆய்வுக்காக சுயேச்சையான முகமை பார்வையிட்டது. தூய்மை இந்தியா கிராமின் தொடர்பாக கிராமங்களில் இருந்து கருத்துக்களை அறிய சுமார் 1,82,531 குடிமக்கள் நேர்காணல் செய்யப்பட்டனர்.
தென்னிந்தியாவில் தெலங்கானாவில் உள்ள பெட்டப்பள்ளி தரவரிசையில் முதலாவது மாவட்டமாகவும், தமிழ்நாட்டில் தூத்துக்குடி இரண்டாவது மாவட்டமாகவும் தெரிவு செய்யப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 173.59 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 173.22 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.02 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1800952
பிரதமர் அலுவலகம்
‘நாக்பூரில் இரண்டாம் கட்ட மெட்ரோ ரயில் திட்டத்திற்கு அடிக்கல் நாட்டிய பிரதமர், நிறைவு செய்யப்பட்ட முதலாம் கட்ட மெட்ரோ ரயில் திட்டத்தை’ நாட்டுக்கு அர்ப்பணித்தார்
ஃப்ரீடம் பார்க் மெட்ரோ ரயில்நிலையத்திலிருந்து காப்ரி மெட்ரோ ரயில்நிலையத்திற்கு மெட்ரோவில் பயணம் மேற்கொண்டார்
பிரதமர் திரு நரேந்திர மோடி, நிறைவு செய்யப்பட்ட ‘நாக்பூர் முதலாம் கட்ட மெட்ரோ ரயில் திட்டத்தை’ நாட்டுக்கு அர்ப்பணித்து, இரண்டாம் கட்ட மெட்ரோ ரயில் திட்டத்திற்கு காப்ரி ரயில் நிலையத்தில் இன்று அடிக்கல் நாட்டினார். காப்ரி ரயில் நிலையத்தில் இருந்து ஆட்டோமோட்டிவ் சதுக்கம் மற்றும் பிரஜாபதி நகர் முதல் லோக்மான்யா நகர் வரையிலான இரண்டு மெட்ரோ ரயில் சேவைகளையும் பிரதமர் கொடியசைத்து தொடங்கி வைத்தார்.
நாக்பூர் முதலாம் கட்ட மெட்ரோ ரயில் திட்டம் ரூ 8,650 கோடிக்கு அதிகமான மற்றும் இரண்டாம் கட்ட மெட்ரோ ரயில் திட்டம் ரூ 6 700 கோடிக்கு அதிகமான மதிப்பீட்டில் உருவாக்கப்படுகிறது.
ஃபிரீடம் பார்க் மெட்ரோ ரயில் நிலையத்தில் இருந்து நாக்பூர் மெட்ரோ ரயிலில் பயணம் செய்த பிரதமர் காப்ரி மெட்ரோ ரயில் நிலையத்தை வந்தடைந்தார்.
ஃப்ரீடம் பார்க் மெட்ரோ ரயில் நிலையத்தில் மெட்ரோவில் ஏறுவதற்கு முன், நாக்பூர் மெட்ரோ ரயில் திட்டத்தை பிரதமர் பார்வையிட்டார். அவர் கனவுகளை விட சிறந்தது எனும் பொருள் கொண்ட 'சப்னோ சே பெஹ்தர்' கண்காட்சியையும் பார்வையிட்டார்.
ஏஃப்சி நுழைவு வாயிலில் தானே இ-டிக்கெட்டை வாங்கிக்கொண்டு, மாணவர்கள், பொது மக்கள் மற்றும் அதிகாரிகளுடன் பிரதமர் பயணம் செய்தார்.அவர் தான் பயணத்தின் போது அவர்களுடன் உரையாடினார்.
இது குறித்து பிரதமர் தனது ட்வீட்டர் பதிவில்:
"நாக்பூர் முதலாம் கட்ட மெட்ரோ ரயில் திட்டத்தின் தொடக்க விழாவையொட்டி நாக்பூர் மக்களுக்கு நான் வாழ்த்து தெரிவிக்க விரும்புகிறேன். இரண்டு மெட்ரோ ரயில்களை கொடியசைத்து தொடங்கி வைத்ததுடன், மெட்ரோவில் பயணம் மேற்கொண்டேன்.
மெட்ரோ இனிமையாகவும் வசதியாகவும் இருக்கிறது”
என்று தெரிவித்துள்ளார்.
பிரதமர் அலுவலகம் தனது ட்வீட்டர் பதிவில்:
”நாக்பூர் மெட்ரோ ரயிலில், மாணவர்கள், ஸ்டார்ட் அப் துறையைச் சேர்ந்தவர்கள் மற்றும் பொதுமக்களுடன் பிரதமர் உரையாடினார்” என்று தெரிவித்துள்ளது.
மகாராஷ்டிரா மாநில முதல்வர் திரு ஏக்நாத் ஷிண்டே, மகாராஷ்டிரா ஆளுநர் திரு பகத் சிங் கோஷ்யாரி, மகாராஷ்டிராவின் துணை முதல்வர் திரு தேவேந்திர ஃபட்னாவிஸ் மற்றும் மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி ஆகியோர் காப்ரி மெட்ரோ ரயில் நிலையத்தில் பிரதமருடன் கலந்து கொண்டனர்.
பின்னணி
நகர்ப்புற இயக்கத்தின் அடிப்படையில் மாற்றத்தை ஏற்படுத்தும் மற்றொரு முயற்சியாக, பிரதமர் 'நாக்பூர் முதலாம் கட்ட மெட்ரோ ரயில் திட்டத்தை' நாட்டிற்கு அர்ப்பணித்தார் மற்றும் காப்ரியில் இருந்து ஆட்டோமோட்டிவ் சதுக்கம்  மற்றும் பிரஜாபதி நகர் முதல் லோக்மான்யா நகர்  வரை இரண்டு மெட்ரோ ரயில்களை காப்ரி மெட்ரோ ரயில் நிலையத்தில் கொடியசைத்து தொடங்கி வைத்தார். நாக்பூர் முதலாம் கட்ட மெட்ரோ ரயில் திட்டம் ரூ.8650 கோடி மதிப்பீட்டில் உருவாக்கப்பட்டுள்ளது. ரூ 6,700 கோடிக்கும் அதிகமான மதிப்பீட்டில் உருவாக்கப்படும் நாக்பூர் இரண்டாம் கட்ட மெட்ரோ ரயில் திட்டத்திற்கு பிரதமர் அடிக்கல் நாட்டினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 1,282 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 8,115 பேர் கொவிட் தொற்றால் பாதிக்கப்பட்டுள்ளனர். இது 0.02 சதவீதமாகும்.
தொற்றிலிருந்து மீண்டவர்கள் 98.80 சதவீதம்.
கடந்த 24 மணி நேரத்தில் 1,308 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,44,46,514 பேர்.
கடந்த 24 மணி நேரத்தில் 756 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.63% வாராந்திர பாதிப்பு விகிதம் 0.71% இதுவரை மொத்தம் 92.94 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,19,623 பரிசோதனைகள் நடத்தப்பட்டுள்ளன.
பாதுகாப்பு அமைச்சகம்
ரேடாருக்கு தென்படாமல் இயங்கும் தன்மை கொண்ட பி17ஏ ரக போர்க்கப்பலான தரகிரி அறிமுகம்
எம்.டி.எல் நிறுவனத்தால் தயாரிக்கப்பட்ட ரேடாருக்கு தென்படாமல் இயங்கும் தன்மை கொண்ட பி17ஏ ரக போர்க்கப்பலான தரகிரியை கடற்படை மனைவியர் நல சங்கத்தின்  தலைவர் திருமதி சாரு சிங் இன்று அறிமுகப்படுத்தினார். மேற்கு கடற்படையின் தலைமைத் தளபதி அஜேந்திர பஹதுர் சிங் சிறப்பு விருந்தினராகக் கலந்து கொண்டார்.
‘தரகிரி' போர்க்கப்பலின் அறிமுகத்திற்குப் பிறகு எம்.டி.எல் நிறுவனத்தால் தயாரிக்கப்பட்ட மேலும் இரண்டு கப்பல்களுடன் இணைந்து மூன்று கப்பல்களும் இந்திய கடற்படையில் சேர்க்கப்படும்.
எம்.டி.எல். மற்றும் ஜி.ஆர்.எஸ்.இ நிறுவனங்களால் கட்டமைக்கப்படும் ஏழு பி17ஏ ரக போர்க்கப்பல்கள் பல்வேறு கட்ட தயாரிப்பு நிலைகளில் உள்ளன. ரேடாருக்குத் தென்படாமல் செயல்படும் போர்க்கப்பல் போன்ற சிக்கலான முன்னணி கப்பல்களின் உள்நாட்டு கட்டுமானம், கப்பல் கட்டும் துறையில் நாட்டை ஓர் உயர்ந்த இடத்திற்கு எடுத்துச் சென்றுள்ளது. பொருளாதார மேம்பாடு, இந்திய கப்பல் கட்டும் தளங்கள், அதன் துணை ஒப்பந்ததாரர்கள் மற்றும் சம்பந்தப்பட்ட தொழில்களில் வேலை வாய்ப்பு உருவாக்கம் போன்ற கூடுதல் பலன்களை இது வழங்கும். மேலும் திட்டம் 17ஏ போர்க்கப்பலின் 75% ஆர்டர்கள் குறு, சிறு மற்றும் நடுத்தர தொழில் நிறுவனங்கள் உள்ளிட்ட உள்நாட்டு நிறுவனங்களுக்கு வழங்கப்பட்டிருப்பது, தற்சார்பு இந்தியா திட்டத்திற்கு மேலும் வலு சேர்க்கிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1858575
(Visitor Counter : 163
பொருளாதார விவகாரங்களுக்கான மத்திய அமைச்சரவைக் குழு
நிலக்கரி மற்றும் பழுப்பு நிலக்கரிச் சுரங்கங்களின் ஏலம்; நிலக்கரி/ பழுப்பு நிலக்கரி நிலத் தொகுதிகளின் விற்பனை ஆகியவற்றை, வருவாய்ப் பங்கீட்டு அடிப்படையில் மற்றும் உலோக நிலக்கரி காலத் தொடர்பு முறையைப் பின்பற்றுவதற்கு அமைச்சரவை ஒப்புதல்
நிலக்கரி மற்றும் பழுப்பு நிலக்கரிச் சுரங்கங்களின் ஏலம்; நிலக்கரி மற்றும் பழுப்பு நிலக்கரி நிலத்தொகுதிகளின் விற்பனை ஆகியவற்றை வருவாய்ப் பங்கீடு அடிப்படை மற்றும் உலோக நிலக்கரித் தொடர்புக் காலத்தை அதிகரிப்பது என்ற முறையில் ஏலம் விடுவதற்கான முறையைப் பின்பற்ற, பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
இந்த முறையின் மூலம் , ஏலத்திற்கான அம்சம் வருவாய்ப் பங்கீடு என்பதாக இருக்கும். ஏலம் எடுப்பவர்கள் அரசுக்கு அளிக்கக்கூடிய வருவாய்ப் பங்கு சதவிகிதத்தை ஏலத்தில் குறிப்பிட வேண்டும். வருவாய்ப் பங்கீடு குறைந்தபட்ச விலை 4 சதவிகிதமாக நிர்ணயிக்கப்பட்டுள்ளது. 10 சதவீதம் வரை ஏலம் கேட்பவர்கள் 0.5 சதவிகித மடங்கில் ஏலம் கேட்கலாம். 10 சதவிகிதத்துக்கும் அதிகமாக ஏலம் கேட்பவர்கள் 0.25 சதவிகித மடங்கில் கேட்கலாம். இந்த முறைப்படி கேட்கப்படும் ஏலங்கள் மட்டுமே ஏற்றுக்கொள்ளப்படும். விற்பனையிலும், சுரங்கத்திலிருந்து கிடைக்கும் நிலக்கரியைப் பயன்படுத்துவதற்கும் எந்தவிதமானக் கட்டுப்பாடுகளும் கிடையாது.
கிடைக்கும் நிலக்கரியை விரைவில், அதிகபட்சமாகப் பயன்படுத்திக் கொள்ளும் வகையில், இந்த ஏலமுறை அமைக்கப்பட்டுள்ளது. போதுமான அளவு போட்டியின் மூலம், நிலக்கரி நிலத்தொகுதிகளின் சந்தை விலைகளைக் கண்டறியவும், நிலக்கரி நிலத்தொகுதிகளை விரைவாக மேம்படுத்தவும், இந்த ஏலமுறை உதவும். நிலக்கரி உள்ள பகுதிகளில் அதிக அளவில் முதலீடு செய்வதால் நேரடி மற்றும் மறைமுக வேலைவாய்ப்பு, குறிப்பாக சுரங்கத் துறையில், உருவாகும். இந்த மண்டலங்களில் பொருளாதார வளர்ச்சி மீதான தாக்கமும் இருக்கும்
பிரதமர் அலுவலகம்
உலக வானொலி தினத்தையொட்டி, மிகச் சிறந்த ஊடகத்தை செழுமைப்படுத்தும் வானொலி கேட்பவர்களுக்கு பிரதமர் வாழ்த்து
உலக வானொலி தினத்தையொட்டி, பிரதமர் திரு நரேந்திர மோடி அனைத்து வானொலி நேயர்களுக்கும் வாழ்த்து தெரிவித்துள்ளார். வானொலி என்னும் சிறந்த ஊடகத்தை செழுமைப்படுத்துபவர்கள் அதன் நேயர்கள் என்று அவர் கூறியுள்ளார்.
இதுகுறித்து பிரதமர் வெளியிட்டுள்ள தொடர் டுவிட்டர் பதிவுகளில் கூறியிருப்பதாவது;
‘’ வானொலி என்னும் அற்புதமான ஊடகத்தை தங்களது திறமை மற்றும் படைப்பாற்றலுடன் செழுமைப்படுத்தும் நேயர்களை உலக வானொலி தினத்தையொட்டி அதன் நேயர்கள் அனைவரையும் வாழ்த்துகிறேன். வீட்டில் இருந்தாலும், பயணங்களின் போதும், மற்ற நேரங்களிலும், வானொலி எப்போதும் மக்களின் வாழ்க்கையில் பிரிக்க முடியாத அம்சமாக உள்ளது. மக்களை இணைக்கும் அற்புதமான ஊடகம் வானொலியாகும்.’’
‘’ மனதின் குரல் நிகழ்ச்சியை ஒட்டி, நேர்மறையான விஷயங்களை பகிர்ந்து கொள்ளும் பெரும் ஊடகமாக வானொலியை நான் திரும்பத் திரும்ப பார்க்கிறேன். மற்றவர்களின் வாழ்க்கையில் தரமான மாற்றத்தைக் கொண்டு வருபவர்களில் முன்னணியில் அவர்கள் உள்ளனர். இந்த நிகழ்ச்சிக்கு பங்களித்தவர்கள் அனைவருக்கும் நான் நன்றி தெரிவிக்க விரும்புகிறேன்.’’
நித்தி ஆயோக்
நித்தி ஆயோக்கின் இந்திய புதுமை கண்டுபிடிப்புகள் 2021 பட்டியலில் கர்நாடகா, மணிப்பூர், சண்டிகர் ஆகியவை முன்னணியில் உள்ளன
நித்தி ஆயோக்கின் இந்திய புதுமை கண்டுபிடிப்புகள் 2021 பட்டியலின் மூன்றாவது பகுதியில் கர்நாடகா, மணிப்பூர், சண்டிகர் ஆகியவை தங்களது பிரிவில் முன்னணியில் உள்ளன.
இதுகுறித்த பட்டியலை நித்தி ஆயோக்கின் துணைத்தலைவர் திரு சுமன் பெரி இன்று வெளியிட்டார்.
பெரிய மாநிலங்கள் பிரிவில் கர்நாடகா மீண்டும் முதலிடத்தையும், வடகிழக்கு மற்றும் மலைப்பிரதேச மாநிலங்கள் பிரிவில் மணிப்பூரும், யூனியன் பிரதேசங்கள் பிரிவில் சண்டிகரும் முதலிடம் வகிக்கின்றன. மாநிலங்கள் பிரிவில் தமிழ்நாடு 15.69 புள்ளிகளுடன் ஐந்தாம் இடத்தில் உள்ளது. தெலங்கானா, ஹரியானா, மகாராஷ்டிரா, பஞ்சாப், உத்தரப்பிரதேசம், கேரளா, ஆந்திரப் பிரதேசம், ஜார்க்கண்ட் மாநிலங்கள் முதல் பத்து இடத்தில் இடம்பெற்றுள்ளன.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843317
பழங்குடியினர் நலத்துறை அமைச்சகம்
பழங்குடியினர் கூட்டுறவு சந்தை மேம்பாட்டுக் கூட்டமைப்பு பொருள்களின் பட்டியல் நிர்வாகம் மற்றும் விற்பனையை டிஜிட்டல்மயமாக்குகிறது
பழங்குடியினர் நல அமைச்சகத்தின் பழங்குடியினர் கூட்டுறவு சந்தை மேம்பாட்டுக் கூட்டமைப்பு தனது இந்திய பழங்குடியினர் அங்காடிகளிலும், மண்டல அலுவலகங்களிலும், தலைமை அலுவலகத்திலும் பொருள்களின் பட்டியலை கண்காணிக்க சில்லறை விற்பனைப் பட்டியல் மென்பொருளை  செயல்படுத்துகிறது. கொள்முதல் தொடங்கி விற்பனை வரை தானியங்கி முறையில் பரிவர்த்தனை நடைமுறைகள், முக்கியமான கொள்முதல் வழிமுறைகள், இருப்பு நிலைமை, விற்பனை விவரம் என ஒட்டுமொத்த சில்லறை வர்த்தக செயல்பாடுகளை முறைப்படுத்துவதற்காக அனைத்து மண்டல அலுவலகங்களிலும், அங்காடிகளிலும் மின்னணு முறை பயன்பாட்டில் உள்ளது. ஆர்ஐஎஸ் மென்பொருள் அமலாக்கம் முழுமையான வெளிப்படைத்தன்மையை கொண்டு வருவதோடு சில்லறை விற்பனையின் கீழ் நடைபெறும் பல்வேறு பரிவர்த்தனைகளையும் கண்காணிக்க உதவும்.
சில்லறை விற்பனை மென்பொருள்  சில்லறை விற்பனை நடைமுறையின் பல்வேறு நிலைகளை உள்ளடக்கியதாக இருக்கிறது. மண்டல அலுவலகங்களில் வியாபாரிகளுக்கான பொருட்கள் தெரிவு, தெரிவு செய்யப்பட்ட பொருட்களுக்கு குறியீட்டை உருவாக்குதல், பிஓஎஸ் மூலம் கொள்முதல் ஆர்டர், இருப்பு, விவரப் பட்டியல் தயாரித்தல், பொருட்களின் நிர்வாகம், மண்டல அலுவலகத்தில் கொள்முதல் மற்றும் விற்பனையை கண்காணித்தல், தலைமை அலுவலகத்தில் கொள்முதல்/விற்பனை விவர அறிக்கையை தயாரித்தல் ஆகியவையும் இந்த மென்பொருளில் அடங்கியுள்ளன.
(Visitor Counter : 125
ரெயில்வே அமைச்சகம்
ரயில்களின் வேகத்தை அதிகரித்தல் மற்றும் ரயில்வே திட்டங்களை விரைந்து நிறைவேற்றுதல்
நாடாளுமன்றத்தின் மாநிலங்களவையில் கேள்விகளுக்கு எழுத்துப்பூர்வமாக பதிலளித்த மத்திய ரயில்வே, தொலை தொடர்பு, மின்னணு மற்றும் தகவல் தொழில்நுட்பம் அமைச்சர் திரு அஷ்வினி வைஷ்ணவ் கீழ்காணும் தகவல்களை அளித்தார்.
ரயில்களின் வேகத்தை அதிகரித்தல் என்பது தொடர் நடவடிக்கையாக எடுக்கப்பட்டு வருகிறது. 2018-19 மற்றும் 2019-20-ம் ஆண்டுகளில் முறையே 140 மற்றும் 70 ரயில்களின் வேகத்தை இந்திய ரயில்வே அதிகரித்தது.
2020-21-ம் வருடத்தில் 4363 கிலோமீட்டருக்கான ரயில் தடம் புதுப்பித்தல் மேற்கொள்ளப்பட்டுள்ளது. நடப்பாண்டான 2021-2022-ல் 2021 ஜூன் வரை 751 கிலோமீட்டருக்கான ரயில் தடம் புதுப்பித்தல் மேற்கொள்ளப்பட்டுள்ளது.
2021 ஏப்ரல் 1 நிலவரப்படி, ரூ 7.53 லட்சம் கோடி மதிப்பிலான 51,165 கிலோமீட்டருக்கான 484 ரயில்வே திட்டங்கள் செயல்படுத்தப்பட்டு வந்தன. 2021 மார்ச் வரை 10.638 கிலோமீட்டருக்கான திட்டங்கள் ரூ 2.14 லட்சம் கோடி மதிப்பில் நிறைவு செய்யப்பட்டுள்ளன.
2014-21 வரை ஒரு வருடத்திற்கு 2,531 கிலோமீட்டர் எனும் விகிதத்தில் 17,720 கிலோமீட்டர் நீள திட்டங்கள் செயல்படுத்தப்பட்டுள்ளன. 2009-14 வரை ஒரு வருடத்திற்கு 1,520 கிலோமீட்டர் எனும் விகிதத்தில் திட்டங்கள் செயல்படுத்தப்பட்டுள்ள நிலையில், இது 67 சதவீதம் அதிகமாகும்.
2021 மார்ச் 31 நிலவரப்படி, நாடு முழுவதும் மொத்தமுள்ள அகலப்பாதையின் அளவு 64,689 ரூட் கிலோமீட்டராக இருக்கும் நிலையில், 45,881 ரூட் கிலோமீட்டர் மின்மயமாக்கப்பட்டு, 18,808 ரூட் கிலோமீட்டர் மின்மயமாக்கப்படவுள்ளது.
தெற்கு ரயில்வேயை பொருத்தவரை, 2021 மார்ச் 31 நிலவரப்படி, மொத்தமுள்ள அகலப்பாதையின் அளவு 4,914 ரூட் கிலோமீட்டராக இருக்கும் நிலையில், 3,570 ரூட் கிலோமீட்டர் மின்மயமாக்கப்பட்டு, 1,344 ரூட் கிலோமீட்டர் மின்மயமாக்கப்படவுள்ளது.
கொவிட்-19 பெருந்தொற்று பரவலை கட்டுப்படுத்தும் விதமாக, 2020 மார்ச் 23 முதல் பயணிகள் ரயில் சேவைகளை இந்திய ரயில்வே ரத்து செய்தது.
தற்போதைய நிலைமையை கருத்தில் கொண்டு, மாநில அரசுகளின் கருத்துக்கள் மற்றும் சுகாதார அறிவுறுத்தல்களுக்கேற்ப சிறப்பு ரயில்கள் இயக்கப்படுகின்றன. 2021 ஆகஸ்ட் 1 நிலவரப்படி, 1517 மெயில்/விரைவு வண்டிகள் மற்றும் 846 பயணிகள் ரயில்கள் உள்ளிட்ட 6166 சிறப்பு ரயில் சேவைகளை இந்திய ரயில்வே இயக்கி வருகிறது.
நாடு முழுவதுமுள்ள 72 தடங்களில் 1040 கிசான் ரயில் சேவைகள் இயக்கப்பட்டு வருகின்றன. சுமார் 3.38 லட்சம் டன்கள் எடையிலான வேளாண்/தோட்டக்கலை/மீன்வள பொருட்கள் ஏற்றிச் செல்லப்பட்டுள்ளன.
ரயில்வேயில் செயல்பட்டு வந்த பல்வேறு உதவி எண்கள் 139 என்ற ஒரே எண்ணாக இணைக்கப்பட்டுள்ளன. 24 மணி நேரமும் 12 மொழிகளில் இந்த வசதி கிடைக்கிறது.
நுகர்வோர் குறை தீர்ப்பு, விசாரணை, ஆலோசனை மற்றும் உதவிக்கான ஒருங்கிணைக்கப்பட்ட மற்றும் புதுமையான ஒரே தீர்வாக ரயில்வே மடாடை இந்திய ரயில்வே அறிமுகப்படுத்தியுள்ளது. இணையம், செயலி, குறுந்தகவல், சமூக ஊடகம் மற்றும் உதவி எண்  ஆகியவற்றின் வாயிலாக இதை அணுகலாம்.
2020-21-ம் ஆண்டில் 139 உதவி எண் மூலம் பெறப்பட்ட 99.93 சதவீத புகார்களுக்கு தீர்வு காணப்பட்டு, 72 சதவீதம் பேர் ‘சிறப்பு’ மற்றும் ‘திருப்திகரம்’ என்று பின்னூட்டம் அளித்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1743170
https://pib.gov.in/PressReleasePage.aspx?PRID=1743168
https://pib.gov.in/PressReleasePage.aspx?PRID=1743173
https://pib.gov.in/PressReleasePage.aspx?PRID=1743169
https://pib.gov.in/PressReleasePage.aspx?PRID=1743172
https://pib.gov.in/PressReleasePage.aspx?PRID=1743174
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
குப்பையில்லா நகரங்களுக்கான சமூக நிறுவனங்கள்: கழிவு மேலாண்மையில் பெண் தொழில் முனைவோரை ஊக்கப்படுத்துவதற்கான தேசிய மாநாட்டை தூய்மை இந்தியா இயக்கம் நகர்ப்புறம் 2.0 நடத்தியது
சர்வதேச மகளிர் தினத்தை முன்னிட்டு, கழிவு மேலாண்மையில் பெண் தொழில் முனைவோரை ஊக்கப்படுத்துவதற்கான தேசிய மாநாட்டை தூய்மை இந்தியா இயக்கம் நகர்ப்புறம் 2.0 நடத்தியது. மத்திய வீட்டுவசதி மற்றும் நகர்ப்புற அமைச்சகத்தின் கீழ் சத்தீஸ்கர் அரசுடன் இணைந்து ஏற்பாடு செய்யப்பட்ட இந்த நிகழ்ச்சி ராய்பூரில் நடைபெற்றது.
தூய்மை இந்தியா இயக்கத்தின் திறன் மேம்பாட்டு முயற்சிகளின் ஒரு பகுதியாக, பல்வேறு மையப்படுத்தப்பட்ட மற்றும் பரவலாக்கப்பட்ட கழிவு மேலாண்மை நடைமுறைகள் குறித்து மாநிலங்கள் மற்றும் நகர்ப்புற உள்ளாட்சி அமைப்புகளுக்கு கற்றலுக்கான தளமாக நாள் முழுவதும் நடைபெற்ற இந்த நிகழ்வு அமைந்தது.
தூய்மை இந்தியா இயக்கம்-நகர்ப்புறம் 2.0-ன் கீழ் "குப்பை இல்லாத நகரங்களுக்கான தேசிய திறன் மேம்பாட்டு கட்டமைப்பு" இந்நிகழ்வில் வெளியிடப்பட்டது, நாட்டில் நகர்ப்புற சுகாதாரத் துறையை வலுப்படுத்த தொடர்புடைய பங்குதாரர்களின் திறன் உருவாக்கம் மற்றும் மேம்பாட்டிற்கு இது உதவும்.
19 மாநிலங்கள் மற்றும் அவற்றின் நகர்ப்புற உள்ளாட்சி அமைப்புகளை சேர்ந்த மூத்த அதிகாரிகள் மற்றும் பணியாளர்கள், துறை ரீதியான பங்குதாரர்கள், பெண்கள் தலைமையிலான கழிவு மேலாண்மை நிறுவனங்களின் பிரதிநிதிகள் உள்ளிட்டோர் இதில் கலந்து கொண்டனர்.
பெண்கள் தலைமையிலான கழிவு மேலாண்மை நிறுவனங்களின் விளக்கக் காட்சிகள் இம்மாநாட்டின் முக்கிய அம்சமாக விளங்கின.
திருச்சிராப்பள்ளியில் இயங்கும் "ஷீ டீம்கள்" என்று அழைக்கப்படும் பெண்கள் தலைமையிலான சுயஉதவி குழுக்கள், குடிசைப்பகுதிகளில் சமூக கழிப்பறைகளை இயக்குவதற்கும் பராமரிப்பதற்கும், குடிசை சமூகங்களில் ஆரோக்கியமான சுகாதாரம் மற்றும் சுகாதார நடைமுறைகள் குறித்த விழிப்புணர்வை பரப்புவதற்கும் தொழில் முனைவோர் முயற்சிகளை நிறுவியுள்ளன. இக்குழுக்களின் பணி குறித்து மாநாட்டில் விளக்கப்பட்டது.
https://youtu.be/5TP1rjZGFA8 எனும் இணைப்பில் இம்மாநாட்டின் நிகழ்வுகள் நேரடியாக ஒளிபரப்பப்பட்டன. குப்பை இல்லாத நகரங்களுக்கான தேசிய திறன் மேம்பாட்டு கட்டமைப்பை
https://sbmurban.org/storage/app/media/pdf/National%20Capacity%20Building%20Framework%20%20SBM-U%202.0.pdf .எனும் இணைப்பில் காணலாம்.
மேலும் தகவல்களுக்கு தூய்மை இந்தியா இயக்கம் நகர்ப்புறத்தின் இணைய தளமான www.swachhbharaturban.gov.in மற்றும் முகநூல் பக்கமான Swachh Bharat Mission - Urban, டிவிட்டர் பக்கமான @SwachhBharatGov/, இன்ஸ்டாகிராம் பக்கமான sbm_urban மற்றும் யூட்யூப் பக்கமான Swachh Bharat Urban ஆகியவற்றைப் பார்க்கவும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1803096
பிரதமர் அலுவலகம்
பேட்மின்டன் உலக சாம்பியன்ஷிப் போட்டியில் தங்கப்பதக்கம் வென்ற பி.வி. சிந்து-விற்கு பிரதமர் வாழ்த்து
பேட்மின்டன் உலக சாம்பியன்ஷிப் போட்டியில் தங்கப்பதக்கம் வென்ற பி.வி. சிந்து-விற்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“உன்னத திறமை பெற்ற பி.வி. சிந்து, இந்தியாவிற்கு மீண்டும் ஒருமுறை பெருமை தேடித் தந்துள்ளார்! பேட்மின்டன் உலக சாம்பியன்ஷிப் போட்டியில், தங்கப்பதக்கம் வென்ற அவருக்கு எனது வாழ்த்துகள். பேரார்வமும், அர்ப்பணிப்பு உணர்வும் கொண்ட அவரது அயராத முயற்சியுடன் பேட்மின்டன் போட்டியில் அவர் காட்டும் ஆர்வம் பிறரை ஊக்குவிப்பதாக உள்ளது. பி.வி. சிந்துவின் வெற்றி பல தலைமுறைக்கும், விளையாட்டு வீரர்களை ஊக்குவிப்பதாக இருக்கும்” என்று பிரதமர் குறிப்பிட்டுள்ளார்.
உன்னத திறமை பெற்ற பி.வி. சிந்து, இந்தியாவிற்கு மீண்டும் ஒருமுறை பெருமை தேடித் தந்துள்ளார்!
பேட்மின்டன் உலக சாம்பியன்ஷிப் போட்டியில், தங்கப்பதக்கம் வென்ற அவருக்கு எனது வாழ்த்துகள். பேரார்வமும், அர்ப்பணிப்பு உணர்வும் கொண்ட அவரது அயராத முயற்சியுடன் பேட்மின்டன் போட்டியில் அவர் காட்டும் ஆர்வம் பிறரை ஊக்குவிப்பதாக உள்ளது.
பி.வி. சிந்துவின் வெற்றி பல தலைமுறைக்கும், விளையாட்டு வீரர்களை ஊக்குவிப்பதாக இருக்கும்.
(Visitor Counter : 183
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகர்ப்புற தூய்மை இந்தியா இரண்டாம் கட்ட இயக்கத்தின் திட்டமிடல் மற்றும் செயல்படுத்துதல்
நகரங்களில் சுகாதாரம் மற்றும் கழிவுகள் மேலாண்மையின் ஒட்டுமொத்த செயலாக்கத்தை மதிப்பிடுவதற்காக, மத்திய நகர்ப்புற வளர்ச்சி அமைச்சகம் 'ஸ்வச் சர்வேக்ஷன் என்ற வருடாந்திர ஆய்வை நடத்துகிறது. அத்துடன், திறந்தவெளி மலம் கழித்தல் இல்லாத நகரங்கள் மற்றும் குப்பையில்லா நகரங்கள்  சான்றிதழ்களும் முகமைகள் மூலம் வழங்கப்படுகின்றன. மாநிலங்கள் மற்றும் யூனியன் பிரதேசங்களில் நகர்ப்புற தூய்மை இந்தியா இயக்கத்தின் முன்னேற்றத்தைக் கண்காணித்தல், மாநாடுகள், காணொலிக் கருத்தரங்கங்கள், பயிற்சிப் பட்டறைகள் போன்றவற்றின் மூலம் அவ்வப்போது இந்த இயக்கத்தின் பணிகள் தொடர்பாக மதிப்பீடு செய்யப்படுகிறது.
இரண்டாம் கட்ட நகர்ப்புற தூய்மை இந்தியா இயக்கம் அக்டோபர் 1, 2021 அன்று முதல் ஐந்து ஆண்டு காலத்திற்கு தொடங்கப்பட்டது. இது குப்பைகளைப் பிரித்தல், வீடு வீடாகச் சென்று குப்பைகளை சேகரித்தல் மற்றும் அறிவியல் பூர்வமாக பாதுகாப்பாக குப்பைகளை அகற்றுவது உட்பட அனைத்து வகையான செயல்பாடுகளின் மூலம் அனைத்து நகரங்களும் குப்பையில்லா நிலையை அடைவதை நோக்கமாகக் கொண்டுள்ளது. சுத்திகரிக்கப்பட்ட நீரின் அதிகபட்ச மறுபயன்பாட்டையும் உறுதி செய்வதற்காக, ஒரு லட்சத்துக்கும் குறைவான மக்கள்தொகை கொண்ட நகரங்களுக்கான பயன்படுத்தப்பட்ட நீர் மேலாண்மையின் ஒரு புதிய அம்சமும் இதில் சேர்க்கப்பட்டுள்ளது. அனைத்து பாரம்பரிய குப்பைக் கிடங்குகளையும் சரிசெய்து அவற்றை பசுமை மண்டலங்களாக மாற்றுவதையும் இந்த இயக்கம் நோக்கமாகக் கொண்டுள்ளது.
இரண்டாம் கட்ட நகர்ப்புற தூய்மை இந்தியா இயக்கத்தின் கீழ், கழிவுகளிலிருந்து உரம், கழிவுகளிலிருந்து எரிசக்தி, பாரம்பரிய கழிவுக் கிடங்குகளை சரிசெய்தல், திடக்கழிவு மேலாண்மை ஆலைகளை நிறுவுதல் போன்றவற்றுக்கு மாநிலங்கள் மற்றும் யூனியன் பிரதேசங்களுக்கு நிதி உதவி வழங்கப்படுகிறது.
இத்தகவலை மத்திய வீட்டுவசதி மற்றும் நகர்ப்புற விவகாரங்கள் துறை இணையமைச்சர் கெளஷல் கிஷோர் மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1944255
தொலைதொடர்பு மற்றும் தகவல் தொழில்நுட்ப அமைச்சகம்
தர்பன்-பி எல் ஐ செயலியை திரு மனோஜ் சின்ஹா தொடங்கிவைத்தார்.
இந்தியாவின் எந்தப் பகுதியில் உள்ள கிளை அஞ்சல் அலுவலகங்களிலும் காப்பீட்டுப் பாலிசிகளை இணையம் வழி புதுப்பித்தலுடன் பி.எல்.ஐ, ஆர்.பி.எல்.ஐ பாலிசிகளுக்கான பிரீமியம் தொகையை செலுத்த உதவிடும் தர்பன்-பி.எல்.ஐ செயலியை மத்திய தகவல் தொடர்புத்துறை அமைச்சர் திரு. மனோஜ் சின்ஹா இன்று  தொடங்கிவைத்தார். இந்தச் செயலி தொடங்கப்பட்டிருப்பதன் மூலம் பி.எல்.ஐ, ஆர்.பி.எல்.ஐ பாலிசிகளின் முதிர்ச்சி உரிமைகளைக் கிளை அஞ்சல் அலுவலகம் அளவிலேயே அட்டவணைப்படுத்த முடியும். அதன் வழியாக மேலும் விவரங்களுக்கான வேண்டுகோள் எண் காப்பீட்டுதாரர்களுக்கு உடனடியாக வழங்கப்படும்.
தகவல் தொழில்நுட்ப நவீனமயத் திட்டத்தின் கீழ் நாட்டில் உள்ள அஞ்சலக செயல்பாடுகள் முழுவதையும் டிஜிட்டல்மயமாக்கும் நோக்கத்தோடு அஞ்சல்துறை புதிய இந்தியாவுக்கான கிராமப்புற அஞ்சல் அலுவலகத்தின் டிஜிட்டல் முன்னேற்றம்  திட்டத்தைத் தொடங்கியுள்ளது. இது நாட்டில் உள்ள 1.29 லட்சம் கிராமப்புற அஞ்சல் அலுவலகங்கள் அனைத்தையும் இணைத்து அவை அஞ்சல் மற்றும் நிதி பரிமாற்றங்களை இணையம் வழி மேற்கொள்ளும் திறன் பெறுவதை நோக்கமாகக் கொண்டது.
(Visitor Counter : 119